Ahmad b. Furtu ko dan Furtu (wani lokacin kuma ana kiran sa da Ibn Fartuwa ) ya rayu ne a karni na sha shida. Ya kasance babban Limamin Daular Borno da kuma kasan cewar sa a cikin gwagwarmayan tarihin Mai Idris Alooma (1564-1596). Ya rubuta gudummawa biyu a fannin tarihi cikin harshen larabci, mai suna K. ghazawat Barnu ("Littafin tarihin yakokin borno") a 1576 da K. ghazawat Kanei ("Littafin tarihi na kanem") a 1578. a littafin farko ya ba da bayanin akan tsarin sojojin idris alooma da gudanar wansu a yakin su tsakaninsu da Sao-Gafata a yankin Komadugu Yobe ; 2. a kan garin Amsaka na Kudancin Tafkin Chadi ; 3. a kan garin Kano yamma da Bornu; 4. a kan Tuareg na Aïr ; 5. a kan Margi kuma a kan Mandara yan Kudanci tafkin Chadi; 6. a kan Ngizim yamma da Bornu da 7. kuma akan Sao-Tatala a bakin iyakar tafkin Chadi da kuma akan wasu garuruwa na yankin Kotoko. sannan da kadan daga cikin yan bayanai dalla-dalla akan nasarorin shuwagabanni biyar 5 dasu ka gaba ce alooma. ya maida hankali ne akan gudanarwa na sarkin sa na lokacin har tsawan shekara goma sha biyar. a cikin littafin yakoki na kanem ya kawo ma tabbatan hara izuwa ga kabilar Bulala har sau bakwai daga. 1573 zuwa 1578.